Sun 21 Mar 2010 11:28 PM BdST      রাজশাহী, ২১ মার্চ (আরটিএনএন ডটনেট)-- রাজশাহী মহানগর জামায়াতের ভারপ্রাপ্ত সেক্রেটারি এমাজ উদ্দিন মন্ডল, পবা উপজেলা চেয়ারম্যান মকবুল  হোসাইন এবং জামায়াত নেতা আমিনুল ইসলাম ও আহসান হাবিবকে গ্রেপ্তার করেছে পুলিশ।    রবিবার সন্ধ্যায় রাজশাহী মহানগর জামায়াত কার্যালয় থেকে তাদের গ্রেপ্তার করা হয়। মহান স্বাধীনতা ও জাতীয় দিবস উদ্u200cযাপন কমিটির বৈঠক থেকে তাদের গ্রেপ্তার করা হয় বলে জামায়াত দাবি করেছে।    পুলিশ জানায়, জামায়াত-শিবির নেতা-কর্মীরা গোপন বৈঠক করছে এমন সংবাদের ভিত্তিতে মহানগর পুলিশ তাদের দলীয় কার্যালয়ে অভিযান চালায়। পুলিশের উপস্থিতি টের পেয়ে অন্যরা পালিয়ে গেলেও চার জনকে গ্রেপ্তার করা হয়।    এ সময় পুলিশ জামায়াতের  কার্যালয় থেকে বেশ কিছু সাংগঠনিক বই-পুস্তকও জব্দ করে।    এদিকে এক বিবৃতিতে জামায়াত গ্রেপ্তারে ঘটনায় নিন্দা ও প্রতিবাদ জানিয়ে বলেছে, কোন কারণ ছাড়া জামায়াত নেতাদের গ্রেপ্তার সরকারের অগণতান্ত্রিক ও ফ্যাসিবাদী চরিত্রেরই বহিঃপ্রকাশ।    বিবৃতিতে অবিলম্বে গ্রেপ্তার নেতাদের মুক্তি দাবি করে বলা হয়েছে, সরকারের এই আচরণ অন্যায়, অযৌক্তিক এবং মৌলিক অধিকারের পরিপন্থি।      আরটিএনএন ডটনেট/প্রতিনিধি/এসআই/এমআই_ ২২২৭ ঘ.    http://rtnn.net/details.php?id=22830&p=1&s=4